section_heading: Povijest
paragraph_text: Otvoren je 2. rujna 1967. te je zamijenio Estadio San Juan koji je prodan godinu ranije. Prilikom svečanog otvaranja odigrana je prijateljska utakmica između Real Zaragoze i portugalske Vitorije de Setúbal. Sljedeći dan Osasuna je odigrala svoju prvu utakmicu na novom stadionu te je pobijedila Vitoriju s 3:0. Prvi gol za klub zabio je Osaba u 28. minuti.